***Powerpoint om Mada metaam***

Her er forslag til manus til PowerPoint-presentasjon. Ta med mer eller mindre informasjon der det passer seg! Bildene er stort sett tatt av Marit Mjølsneset, hun har også skrevet noe av tekstene.

1. Plass i fellesskapet
2. NMSU vil dele! Dele kan vi gjøre på ulike måter. Her i/på …. kan vi dele med vennene våre, vi kan dele talentet vårt i kirken, f.eks. Dessuten kan vi dele noe med andre barn i andre land!
3. Årsprosjektet til NMSU handler i år om mennesker i Etiopia. Det landet ligger nord-øst i Afrika, ved Afrikas horn (vise kart og flagg)
4. 105 millioner innbyggere! Hovedstaden er Addis Ababa, i et flott og mangfoldig land. Ca 62 % er kristne, 34 % er muslimer og 3 % tilhører tradisjonelle afrikanske religioner.
5. Det er 80 forskjellige språk og folkegrupper i Etiopia. De store språkene er Amharisk, oromo, og barna må lære amharisk på skolen, fordi de fleste lærerne snakker det.

Men ca 50 millioner etiopiere har ikke disse språkene som sine morsmål. For mange barn er det derfor fryktelig vanskelig å lære ulike fag når de begynner på skolen. De forstår jo ikke språket læreren snakker på!

1. Mange folkegrupper sett litt ned på av de større gruppene. Blant mange minoritetsgrupper er det mer fattigdom, lavere utdanningsnivå og en følelse av å ikke passe inn, eller være verdt like mye som de som er amhara. Men vi vil at alle skal ha en plass i fellesskapet!
2. Sadik Shanko – 10 år

Sadik er ti år gammel og bor sammen med foreldrene og storesøsteren sin. Og hjemme, der snakker de mao. Storesøsteren går i femte klasse, og har aldri hatt en lærer som snakker på sitt språk. Hun er litt misunnelig på Sadik. Verken hun eller foreldrene deres kan skrive, men hun kan lese litt.

Før Sadik begynte på skolen kunne han ingenting amharisk, noe som gjør det vanskelig siden alle fagene, utenom mao bambasi-timene, er på dette språket.

* Jeg prøver å lære meg amharisk, men det er veldig vanskelig. Jeg skulle ønske alle fagene kunne være på mao!

Mao er nemlig yndlingsfaget til Sadik.

* Jeg blir så glad når jeg hører en lærer som snakker på mitt språk, forklarer han.

I tillegg til å gå på skolen liker Sadik aller best å leke med vennene sine.

1. Bontu Eliyas er 14 år, og bor sammen med mor, far og en lillesøster. Når Bontu ikke hjelper til med husarbeid hjemme, går hun på skolen. Men hun går bare i 2. klasse. Det er fordi foreldrene ikke hadde råd til å sende henne på skolen da hun var yngre. Også bestod hun ikke første klasse på første forsøk, så hun måtte ta klassetrinnet én gang til. Men det var på en måte litt bra også, for da fikk hun bli med i den første klassen som fikk undervisning i mao bambasi!

* Jeg har gått førsteklasse både med og uten mao bambasi-undervisning, og jeg kan derfor si at det er bedre med! Før jeg begynte på skolen kunne jeg bare snakke mao, men nå kan jeg både oromo og amharisk i tillegg.

1. Hun synes det går greit å ha de andre fagene på amharisk, men hun kjenner at hun blir litt ekstra glad i timene der læreren snakker hennes språk. Også foreldrene hennes er veldig glade for at hun lærer å lese og skrive språket deres på skolen. Læreren, Muhamed skulle ønske enda flere fikk muligheten til å lære på morsmålet sitt.

Han sier: «Vi ser at det er så viktig for at barn skal fullføre utdanningen sin. Og utdanning er en av de beste mulighetene mennesker har til å utvikle oss!»

1. Noe av det viktigste vi kan dele for at verden skal være mindre urettferdig, det er å jobbe for at alle barn får gå på skole. I Etiopia er skole gratis, men det koster penger med skoleuniform, kladdebøker mm. Derfor er det ikke alle som har råd til å la barna gå på skole. Dessuten må jentene ofte gjøre oppgaver hjemme, slik som å hente vann.
2. NMS jobber sammen med kirken i Etiopia for at jenter skal ha samme rettigheter, få gå like mye på skole og få være med å bestemme i kirken og i samfunnet like mye som mennene gjør.
3. Alfabetisering for voksne: Mange voksne har ikke fått gå på skole når de var barn. De har behov for å lære og lese og skrive, for å få være med å bestemme i samfunnet.
4. Mariam har gått på alfabetiseringskurset i to år.

– Før jeg begynte på kurset kunne jeg ikke lese eller skrive i det hele tatt. Nå kan jeg hele alfabetet, alle tallene og jeg kan lese og skrive på morsmålet mitt. I tillegg har jeg lært mye om ulike tema som jordbruk, geografi, barns helse og om å bruke mobiltelefon!

Før Mariam begynte på kurset så hun ikke poenget med at barna hennes fikk en gå på skolen. Men nå oppmuntrer hun dem til å ta skolen alvorlig og få en utdannelse. Datteren ønsker å bli sykepleier.

1. Gumuz er et folkeslag som lever i Etiopia. De blir sett ned på fordi de har en annerledes kultur, spiser og lever annerledes og har mørkere hud. I alle år har de fått høre at gumuz-språket ikke er verdt noe, hvis de skal få seg en ordentlig jobb, så må de lære seg amharisk eller oromo.
2. Jemer er gumuz. Ble kristen gjennom sin onkel som delte historiene om Jesus og siden ville Jemer lære med, Han fikk begynne på bibelskole med hjelp av NMS. Først trodde Jemer at han måtte kutte helt ut å snakke gumuz, for det var jo oromo de andre snakket og skrev. Han kjempet hardt med dette.

Etter en tid fikk han høre på et seminar med Mekane Yesus-kirken hvor viktig det er å respektere sin egen bakgrunn og identitet når man blir kristen. For Gud er alle språk like mye verdt! «Dette ble en aha-opplevelse for meg! Jeg kan beholde min gumuz-identitet, jeg kan be på mitt eget språk og ta del i de tradisjonene jeg synes er gode. Dette trodde jeg ikke var mulig!» - sier Jemer.

1. Gumuz folk er like bra som folk i hovedstaden som snakker Oromo. De er like mye verdt som folk i Arna og ellers i Norge. Vi er forskjellige, men alle kristne i hele verden er søsken som skal passe på hverandre og be for hverandre.

Fellesskap på tvers av linjer vi mennesker setter opp. Vi kommer kanskje fra ulike kirker her i landet også, og kan være uenige om små ting, men vi tro på den samme Gud, som sendte sønnen sin til oss.

1. Gud delte Jesus, sin sønn, med oss mennesker. Og vi kan også være med på å dele det vi har fått med andre, slik at barna i Etiopia kan få en utdannelse og muligheter slik som vi får.
2. Og vi kan også være med på å dele det vi har fått med andre. Gud har skapt alle mennesker like verdifulle. Alle må få en plass i fellesskapet! Vil du være med?

**Bakgrunnsstoff til lederen:**

I 2018 startet morsmålsundervisning for 1. klassinger ved 3 skoler. Dette er steg én i et pilotprosjekt, der man underviser i å lese og skrive på språket, i en skoletime om dagen. Undervisningen vil følge barna ut barneskolen, og erfaringene man får vil bli brukt videre, der målet er å til slutt kunne bruke språket som undervisningsspråk på hele grunnskolen. For å få til dette har NMS vært med å lage skolebøker og kurse lærere i morsmålsundervisning. Men det er fortsatt en lang vei å gå, og ved å støtte NMSU sin «Del i fellesskapet»-årsinnsamling er dere med på å gjøre det mulig at flere barn kan få begynne på skolen og forstå det læreren sier!

#### **Alfabetiseringskurs**

Ca halvparten av menneskene som bor i Etiopia kan ikke lese eller skrive. Og for kvinner og mennesker fra minoritetsgrupper er prosenten betydelig lavere. Faktisk svarte 99% i målgruppen at de ikke kunne lese og skrive da NMS spurte ca 600 kvinner i folkegruppene NMS jobber med i området.

NMS og NMSU mener at *alle* skal få lære og skrive, uavhengig av hvilken folkegruppe du kommer fra, hvilket språk du snakker, eller om du er jente eller gutt! Alle fortjener en plass i fellesskapet! Derfor har vi det man kaller alfabetiseringskurs for kvinner fra minoritetsgrupper i Etiopia. Her lærer man å lese og skrive på sitt eget morsmål, men det blir også undervist i andre viktige tema som hygiene, helse og miljø. Under kan du lese historien om Mariam Mahammad fra folkegruppen «Berta» som har gått på et slikt kurs i to år. Her møtes hun og de andre kvinnene to ganger i uka.

## En annen historie fra Etiopia

Et møte Zebiba med en jente fra Etiopia

Zebiba er 13 år og fortvilet. For hun vet at når hun blir 14 år, skal hun bli giftet bort, slik er tradisjonen. Har virkelig ikke lyst til å gifte seg nå, hun vil gå på skole, der er hun veldig flink, faktisk en av de flinkeste i klassen. Urettferdig at hun som elsker skolen må slutte der for å gifte seg! Dessuten, om hun bli gift, vet hun at hun må gjøre alt det som mannen sier, for i Etiopia er det slik nå.

Men så traff Zebiba noen som jobber for kirken, Mekane Yesus. De hjalp henne med utgiftene til skolen, slik at hun kunne fortsette der. Fremdeles ville foreldrene og familien at hun skulle gifte seg.

Da ble noen fra kirken med hjem for å prate med familien til Zebiba, om at det ikke er bra for barn å gifte seg, selv om det har vært tradisjonen her og mange av de voksne her mener det. Heldigvis ombestemte foreldrene seg, så Zebiba fikk fortsette på skolen i stedet.

Kirken hjelper å betale skolen, og det er hun så takknemlig for. Mammaen og pappaen til Zebiba er virkelig snille og gode foreldre det er bare det at de er opplært til at alle jenter skal gifte seg og få barn.